ΓΡΑΠΤΗ ΕΡΩΤΗΣΗ E-0534/03

υποβολή: Glyn Ford (PSE) προς την Επιτροπή

(26 Φεβρουαρίου 2003)

Θέμα: Η αγορά αεροπορικών εισιτηρίων έχει καταντήσει κοροϊδία. Πότε θα αναλάβει δράση η Ένωση·

Προτίθεται η Επιτροπή να εξετάσει το θέμα του καθορισμού θεμιτών, διαφανών και σαφών όρων τιμολόγησης των αεροπορικών εισιτηρίων στην Ένωση, δεδομένου ότι οι πρακτικές που εφαρμόζουν αυτή τη στιγμή πολλές αεροπορικές εταιρίες καθιστούν κάτι τέτοιο αδύνατο· Σε οποιοδήποτε άλλο εμπορικό κλάδο, τέτοιου είδους πρακτικές τιμολόγησης θα προκαλούσαν θυμηδία και κατάπληξη:

Αν οι αεροπορικές εταιρίες πωλούσαν μπογιά:

Πελάτης: Χαίρετε, θα ήθελα μπογιά από αυτήν που έχετε με 12 ευρώ.

Υπάλληλος: Κύριέ μου, η τιμή εξαρτάται από πολλά πράγματα, αν και οι μπογιές δεν έχουν καμιά διαφορά. Η χαμηλότερη τιμή μας είναι 12 ευρώ το λίτρο, και έχουμε εξήντα διαφορετικές τιμές, μέχρι και 200 ευρώ το λίτρο. Πότε σκοπεύετε να χρησιμοποιήσετε τη μπογιά·

Πελάτης: Θέλω να βάψω αύριο που έχω ρεπό.

Υπάλληλος: Η αυριανή μπογιά κύριέ μου είναι των 200 ευρώ.

Πελάτης: Πότε πρέπει να βάψω για να μου δώσετε τη μπογιά των 12 ευρώ·

Υπάλληλος: Θα πρέπει να αρχίσετε Σαββατοκύριακο, πολύ αργά το βράδυ, σε τρεις εβδομάδες περίπου. Θα κοιτάξω να δω αν έχουμε ακόμη τέτοια μπογιά.

Πελάτης: Έχετε ράφια ολόκληρα ΓΕΜΑΤΑ με μπογιά. Το βλέπω με τα μάτια μου!

Υπάλληλος: Αυτό δεν σημαίνει ότι έχουμε διαθέσιμη μπογιά. Πουλάμε μόνο ορισμένα λίτρα την ημέρα. Α, και η τιμή ανά λίτρο μόλις αυξήθηκε στα 16 ευρώ. Αλλάζουμε τις τιμές και τους όρους μας εκατοντάδες φορές την ημέρα. Καλό θα ήταν να αγοράσετε τη μπογιά σας το συντομότερο δυνατόν.

Πελάτης: Χρειάζομαι μόνο πέντε λίτρα. Κάντε τα έξι, για να μην μου λείψει.

Υπάλληλος: Αδύνατον! Ο προγραμματισμός μας βασίζεται στην ιδέα ότι θα πουληθεί όλη η μπογιά μας, μέχρι την τελευταία σταγόνα. Όταν δεν χρησιμοποιείτε όλη τη μπογιά, μας δημιουργείτε χίλια-δυο προβλήματα και κάθε λίτρο που αγοράζετε πάει αυτόματα στην τιμή των 200 ευρώ. Αν σταματήσετε το βάψιμο, θα χάσετε ταπόλοιπα λίτρα μπογιάς.

Πελάτης: Τότε τι σημαίνουν όλες αυτές οι επιγραφές που λένε Πωλείται μπογιά από 10 ευρώ το λίτρο·

Υπάλληλος: Ε, αυτό είναι για τη φτηνή μπογιά. Πουλιέται μόνο σε συσκευασίες του μισού λίτρου. Με ένα μισόλιτρο των πέντε ευρώ βάφετε μισό δωμάτιο. Το δεύτερο μισόλιτρο, για τοπόλοιπο δωμάτιο, στοιχίζει 20 ευρώ. Τα δοχεία δεν έχουν ετικέτα, ορισμένα είναι άδεια και δεν δεχόμαστε επιστροφές ούτε για τα άδεια δοχεία.

Πελάτης: Δεν με παρατάτε, θα πάω αλλού να αγοράσω ό,τι χρειάζομαι!

Υπάλληλος: Δεν νομίζω, κύριέ μου. Μπορείτε ίσως να αγοράσετε μπογιά για το μπάνιο σας αλλού, αλλά για τη σκάλα σας μόνο σε μας μπορείτε να αγοράσετε μπογιά. Και να έχετεπόψη σας ότι αν η μπογιά σας είναι μόνο προς μία κατεύθυνση στοιχίζει 300 ευρώ το λίτρο.

Πελάτης: Κι αν αγοράσω μπογιά των 200 ευρώ για το χωλ, αλλά βάψω μόνο προς μία κατεύθυνση·

Υπάλληλος: Τότε θα σας χρεώσουμε επιπλέον για τη χρήση αυτή, συν τη διαφορά από το επόμενο λίτρο μπογιάς.

Πελάτης: Δεν το πιστεύω!

Υπάλληλος: Σας ευχαριστούμε που κάνετε τις αγορές σας στην Γιουνάιτεντ.

Απάντηση του κ. Byrne εξ ονόματος της Επιτροπής

(25 Μαρτίου 2003)

Κατ' αρχήν, καμία διάταξη του κοινοτικού δικαίου δεν εμποδίζει μια αεροπορική εταιρία να προβαίνει σε διαφορετική τιμολόγηση εάνπάρχει μια θεμιτή οικονομική λογική, όπως ένας αυξημένος συντελεστής φορτίου. Φυσικά η διαφήμιση και το μάρκετινγκ των αεροπορικών εταιριών δεν πρέπει να παραπλανεί τους καταναλωτές. Η Επιτροπή γνωρίζει περιπτώσεις καταγγελιών από επιβάτες που αφορούν παραπλανητικές πρακτικές τιμολόγησης στον τομέα των αερομεταφορών. Πράγματι, μια βασική πτυχή της κοινοτικής πολιτικής για τους καταναλωτές και τις μεταφορές είναι ότι οι επιβάτες δικαιούνται να λαμβάνουν ολοκληρωμένη και σαφή ενημέρωση. Αυτό περιλαμβάνει μια πολιτική τιμολόγησης με διαφάνεια. Η παράλειψη βασικών πληροφοριών ενδέχεται, κάτω από ορισμένες συνθήκες, να προκαλέσει παραπλανητική διαφήμιση σύμφωνα με την οδηγία 84/450/ΕΟΚ της 10ης Σεπτεμβρίου 1984(1) όπως τροποποιήθηκε από την οδηγία 97/55/ΕΚ του Κοινοβουλίου και του Συμβουλίου της 6ης Οκτωβρίου 1997 σχετικά με την παραπλανητική διαφήμιση προκειμένου να συμπεριληφθεί η συγκριτική διαφήμιση(2).

Η επικείμενη πρόταση οδηγίας πλαισίου για αθέμιτες εμπορικές πρακτικές, που έχει προγραμματιστεί από την Επιτροπή πριν από το καλοκαίρι, θα ασχοληθεί και θα αποσαφηνίσει αυτά τα ζητήματα. Όσον αφορά τα οργανωμένα ταξίδια, η οδηγία 90/314/ΕΟΚ του Συμβουλίου της 13ης Ιουνίου 1990 για τα οργανωμένα ταξίδια και τις οργανωμένες διακοπές και περιηγήσεις(3) εξασφαλίζει ότι η τιμολόγηση των περιηγήσεων γίνεται με διαφάνεια για τον καταναλωτή.

Προκειμένου να αντιμετωπισθούν οι διαμαρτυρίες των επιβατών των αεροπορικών εταιριών η Επιτροπή δημοσίευσε στις 7 Ιουνίου 2002 έγγραφο διαβούλευσης σχετικά με τις συμβάσεις των αεροπορικών εταιριών με τους επιβάτες. Το έγγραφο αυτό αφορούσε μεταξύ άλλων τις πληροφορίες που οι επιβάτες πρέπει να διαθέτουν πριν από την αγορά ενός αεροπορικού εισιτηρίου. Οι παράγραφοι 42 και μετά, αναφέρθηκαν ειδικότερα σε προβλήματα σχετικά με τις τιμές των εισιτηρίων, τους φόρους και τις επιβαρύνσεις. Η διαβούλευση απέφερε πολυάριθμες εισηγήσεις από ενδιαφερόμενα μέρη και η Επιτροπή αξιολογεί τη στιγμή αυτή εάν και ποια δράση απαιτείται για να επιλυθούν τα προβλήματα που έχουν εντοπιστεί.

Επιπλέον, οιπηρεσίες της Επιτροπής προετοιμάζουν μεταρρύθμιση του κανονισμού (ΕΟΚ) 2299/89 του Συμβουλίου της 24ης Ιουλίου 1989 για τη θέσπιση κώδικα συμπεριφοράς για τα ηλεκτρονικά συστήματα κράτησης θέσεων(4) όπως τροποποιήθηκε(5). Η παράγραφος 28 του εγγράφου διαβούλευσης ζητά ρητά εισηγήσεις σχετικά με την ενημέρωση των επιβατών σε προσυμβατικό στάδιο. Στο πλαίσιο αυτής της μεταρρύθμισης, ο σκοπός είναι να εξασφαλίσει ένα ανώτατο επίπεδο διαφάνειας τιμών τόσο για τους οργανωτές ταξιδίων όσο και για τους επιβάτες.

(1) ΕΕ L 250 της 19.9.1984.

(2) ΕΕ L 290 της 23.10.1997.

(3) ΕΕ L 158 της 23.6.1990.

(4) ΕΕ L 220 της 29.7.1989.

(5) ΕΕ C 310 της 16.11.1993.